# Ananas

### Wikipedia

Ananas
Tieteellinen luokittelu

Kunta: | Kasvit Plantae
Alakunta: | Putkilokasvit Tracheobionta
Kaari: | Siemenkasvit Magnoliophyta
Alakaari: | Koppisiemeniset Magnoliophytina
Luokka: | Yksisirkkaiset Liliopsida
Lahko: | Poales
Heimo: | Ananaskasvit Bromeliaceae
Suku: | Ananas
Laji: | comosus

Ananas eli hedelmäananas (Ananas comosus) on tropiikissa kasvava yksisirkkainenkasvi. Myös sen mehukasta, käpymäinen epähedelmää kutsutaan ananakseksi. Kasvin ruusukkeiset lehdet ovat jäykät ja okalaitaiset ja ne muodostavat erikoisen vedenkeräysaltaan kasvin juurelle. Kukat ovat sinipunaiset ja kasvavat tähkämäisenä ryhmänä lyhyen varren yläosassa pienen latvaruusukkeen alapuolella. Kasvi kasvaa noin metrin mittaiseksi.

Hedelmä (epähedelmä tarkasti ottaen) itsessään on jopa kolmen – neljän kilogramman painoinen, kellertävän tai sinertävän ruskea ja sisältää runsaasti A-, B- ja C-vitamiineja. Hedelmän päältä kasvaa pieniä vihreitä lehtiä (niin kutsuttu ananaksen kruunu).

Nykyisin ananas on tärkeä hedelmäkasvi, jonka sadosta suurin osa tölkitetään. Havaiji tuottaa maailman ananassadosta noin kolmanneksen, tölkitetystä ananaksesta jopa puolet, mutta suurin ananaksen tuottajamaa on Thaimaa. Muita suuria ananaksentuottajia ovat muun muassa Kiina, Malesia, Brasilia ja Meksiko. Kaakkois-Aasiassa sitä viljellään kuitukasvina (ananashamppu).

Ananas ei oikeastaan ole hedelmä kuten väitetään. Ananas kehittyy kokonaisesta kukinnosta jonka yksittäiset marjat kasvavat yhteen ja paisuvat muodostaen kerrotun hedelmän. Ananaksen voisi siis luokitella mieluummin marjaksi tai marjasadoksi.

Ananas sisältää bromelaiini-nimistä entsyymiä, joka hajottaa valkuaisaineita, ja siten helpottaa proteiini-pitoisten ruokien sulattamista. On myös jonkin verran näytteitä siitä, että bromelaiini toimii tulehdusten vastaisesti. Bromelaiini myös "sulattaa" valkuaisaineita sisältävän liman, mistä johtuen ananasmehua on käytetty liman poistamiseen kurkusta.

## [muokkaa] Historiaa

Etelä-Amerikan intiaanien tiedetään viljelleen ananasta jo esihistorialliselta ajalta lähtien, mutta Eurooppaan se tuli vasta, kun Kolumbus toisella matkallaan vuonna 1494 löysi ananaksen Guadeloupen saarelta, jolloin hän nimesi sen ”mäntyomenaksi”, koska hedelmä muistutti käpyä. 1500-luvulla Jean de Lery väitti löytäneensä ananaksen ensimmäisenä eurooppalaisena Brasiliasta. Pian tämän jälkeen kasvi tuotiin Ranskaan ja Englantiin, mutta vielä 1800-luvun alussa ananas oli erittäin harvinainen ja kallis herkku.

Wikimedia Commonsissa on lisää materiaalia aiheesta ananas.
Haettu osoitteesta http://fi.wikipedia.org../../../a/n/a/Ananas.html

Luokat: Hedelmät | Ananakset

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- العربية
- Bahasa Indonesia
- Bahasa Melayu
- Bân-lâm-gú
- Dansk
- Deutsch
- English
- Español
- Esperanto
- Français
- Galego
- Italiano
- עברית
- Nederlands
- 日本語
- Norsk (bokmål)
- Polski
- Português
- Simple English
- Svenska
- Українська
- 中文